אליאס דאו

האב ד"ר אליאס דאו (נולד ב-1967) הוא משפטן, נשיא בית הדין הכנסייתי לערעורים של הכנסייה המלכיתית היוונית-קתולית, תחת הפטריארך היווני-אורתודוקסי של ירושלים, וסגן הארכיבישוף הלטיני לענייני בתי הספר של הכנסייה היוונית קתולית, עמית הוראה בפקולטה למשפטים באוניברסיטת חיפה. משמש גם כמנהל בית הספר טרה סנטה בנצרת. כיהן כסגן מחוזי לבישוף.

ביוגרפיה ולימודים
אליאס דאו נולד ב-1967 וגדל בכפר ראמה. בוגר בית הספר התיכון חנא מואיז.

סיים תואר ראשון בפילוסופיה (1991) ותואר ראשון בתאולוגיה (1994) באוניברסיטה  ברומא, איטליה.

קיבל תואר שני במשפט הקאנוני באוניברסיטת  ברומא, איטליה (1996), ותואר שלישי במשפט הקאנוני (2002) באותה האוניברסיטה.

בשנת 2001 סיים תואר ראשון במשפטים ב.

קריירה חינוכית ואקדמית
היה מורה בבית הספר טרה סנטה בנצרת במקצועות: דת נוצרית ואזרחות (מ-2004) וגם בבית הספר לנזירות "סליזיאן" בנצרת (2004–2009). בשנים 2010–2023 שימש סגן מנהל ורכז פדגוגי בבית הספר טרה סנטה נצרת.

בשנים 2002–2013 שימש כמרצה ב־Mar Elias Educational Institutions Department of Divinity & Holy Land Studies, בתחומים: תאולוגיה, היסטוריה כנסייתית ומשפט קאנוני ופילוסופיה מודרנית.

בשנת 2012 קיבל תעודת הוראה באזרחות ממכללת אורנים ובשנת 2017 קיבל תעודת הכשרה למנהלי בית ספר ממכון אבני ראשה במכללת אורנים.

משנת 2023 הוא משמש כמנהל תיכון טרה סנטה בנצרת.

משנת 2004 הוא עמית הוראה בפקולטה למשפטים באוניברסיטת חיפה (למעט שנת הלימודים תשע"ז).

הדריך בקורסי השתלמות לעורכי הדין דרך לשכת עורכי הדין בישראל בנצרת, ונתן הרצאות בבתי חולים (רמב"ם – הקריה הרפואית לבריאות האדם, בית חולים נהריה ובית החולים האנגלי בנצרת) בנושא תרומת איברים על פי הנצרות.

קריירה כנסייתית
שימש כמלווה צליינים איטלקיים בישראל (1998–2000). 
היה חבר במועצת כהני הכנסייה המקומית, ראש ועדת המשפחה בכנסייה היוונית מלכיתית קתולית וחבר במועצת היועצים הכנסייתיים בכנסייה (2008–2013)

מיוני 2014 ועד יוני 2020 שימש כסגן הארכיבישוף הלטיני לענייני בתי ספר של העדה היוונית קתולית בישראל.
בתפקידו כסגן הארכיבישוף, אישר את הספר 'פסיפס - דתות ועדות בצה"ל' של הרבנות הצבאית, המפרט בין היתר את מנהגיהם של בדואים, יהודים קראים, נוצרים ומוסלמים.

מאז נובמבר 2023 הוא גם כהן דת של הקהילה היוונית מלכיתית קתולית בטורעאן.

קריירה משפטית
בשנים 1997–2001 היה עו"ד כנסייתי. 
בשנת 2001 מונה לדיין בערכאה הראשונה בבית הדין הדתי של העדה היוונית קתולית בישראל.

משנת 2013 שימש כנשיא בית הדין, ערכאה ראשונה של הכנסייה המרונית בישראל.

משנת 2020 משמש יועץ משפטי לארכיבישוף יוסף מתא – ארכיבישוף של הכנסייה יוונית קתולית.

ביולי 2023 מונה כנשיא בית הדין לערעורים של העדה היוונית קתולית בישראל.

חבר ועדת האתיקה מחוז הצפון של לשכת עורכי הדין בישראל (משנת 2018). ביוני 2020 מונה כחבר בוועדת האתיקה לפי חוק זכויות החולה. 
חבר בארגון המשפטנים הקאנונים המזרחים הקתולים בעולם, וראש הוועדה המשפטית הקתולית של מועצת ראשי הכנסיות הקתוליות בארץ הקודש (מאז 8/2013).

השתתף בכנסים כנסיתיים בינלאומיים: Symposium בנושא המשפט הקאנוני בוותיקן (2000); מינוי מטעם האפיפיור בנדיקטוס כמומחה בכנס הבינלאומי לראשי הכנסיות הקתוליות במזרח התיכון שðערך בוותיקן (2010), בכנס ענייני משפחה – מקסיקו (2010), משפט הקאנוני הקתולי, רומא, איטליה (2017).

חיים אישיים
נשוי לאמל ולהם שני ילדים.

 הערות שוליים 

קטגוריה:אנשי דת נוצרים אורתודוקסים
קטגוריה:סגל אוניברסיטת חיפה: משפטים
קטגוריה:נשיאי בתי משפט ובתי דין בישראל
קטגוריה:ראמה (יישוב): אישים
קטגוריה:אנשי דת ישראלים
קטגוריה:בוגרי הקריה האקדמית אונו: משפטים
קטגוריה:ישראלים שנולדו ב-1967